汪凤

汪鳳（），字天瑞，江西廣信府弋陽縣人，民籍，明朝政治人物。

 生平 
成化十一年（1475年）乙未科二甲第七十四名進士。授南京刑部主事，升員外郎、郎中，弘治四年（1491年）出為漳州府知府 ，十三年（1500年）升貴州布政使司左參政，赴任時途經延平，得熱疾歸里，同年八月十六日卒於家漢籍電子文獻資料庫-明人傳記資料索引 ,1746《國朝獻徵錄·國朝獻徵錄/卷之一百三》：貴州布政司左參政汪君鳳墓誌銘（李東陽）參政汪君既舉成化乙未進士，其子工部郎中僎舉辛丑；翰林院編修俊舉弘治癸丑；檢討偉舉丙辰；國子生佃舉戊午鄉貢，皆出君教。衣冠甲第之盛，士大夫蓋侈言之。比僎以病歸，卒-{于}-途，越六日而君卒。聞者又相與哀之，曰：汪君固止是哉！公諱鳳，字天瑞。初命為南京刑部主事，歷員外郎、郎中。精鍊法律，然慎不輕決。每大寒暑，獄囚多瘐死，君謹掃滌，時食飲。又慮重囚苦齧鼠，特為畜貓，自是死者絕少。尚書雅重君，諸司章奏必令參定乃上，問章便宜疏亦以屬之。值詔例薦可任布政按察，不果擢，擢漳州知府。君聞有群盜勢甚劇，過郡不至家而去。時上官欲以叛聞，因大發兵為功賞計。君曰：是不足動眾，可撫定也。乃揭榜要路，諭賊禍福，賊感悟，多散去。徐引兵蹴之，果就擒滅。初，民欲入城避賊，君曰：是自為亂耳。亟止之，不易市集，竟亦無他。繼又新學宮及諸公署，徙獄近府。君作捍海石隄，治諸屬邑水利，民大稱便。立保甲法，盜無所-{于}-匿。郡境有畲人，野處山谷，君槩加撫賑，皆聽約束。或詣庭求直，民有訟不直者，誣奏及君，復下君理，分獲重譴。君不施笞掠，以理折之，其人愧服。此二事尤人所難者。君既抱才器，高自負許，不帖帖為人下，坐是忤物，為有司所裁，弗克自盡。居六七年，意忽忽不樂，將棄官歸，始擢貴州左參政，道延平，得熱疾，舁至家半月遂不起，是為庚申八月十六日，年五十九而已。君魁岸閎闊，善論議，少治經學，多所自得，有司錄其文以傳。尤識當代典故。其教子用家業，不求外傅。僎稱能官；俊奇-{于}-文，且有識操；偉亦然。其為庶吉士，皆在予門，予用是徵君之教為多。君在郡督諸生，躬為啟迪，皆以為聞所未聞，亦師事-{云}-。君之先出越國公華元，自婺源徙貴溪。高祖祿卿徙弋陽，入國朝，遂定居焉。祖志福，舉永樂庚午鄉貢，歷岷府教授，以高郵州吏目致仕。考仲端，累贈南京刑部郎中。母胡氏，封宜人。娶祝氏，封宜人，賢明有內行。子八：僎其長；次佐，早卒；次佑、俊、偉、佃；又次代、佾，側室董出。孫六。曾孫一，某。俊、偉歸卜明年辛酉某月某日葬君-{于}-某山之原，奉其友羅編修允升狀請予銘，乃為作銘。銘曰：胡為郡而不輒遷？胡為藩而弗少延？咎不我執，其歸則天。有子斯賢，又誰使然？彼考祥者，舍是其奚觀乎？。

 家族 
高祖汪祿卿；祖父汪志福，岷王府教授；父汪仲端，贈南京刑部郎中。母胡氏（封宜人）。子汪僎、汪佐、汪佑、汪俊、汪偉、汪佃、汪代、汪佾。

参考文献

F
Category:弋陽人
Category:南京刑部主事
Category:南京刑部員外郎
Category:南京刑部郎中
Category:明朝漳州府知府
Category:明朝貴州布政使司參政